turjo4nis/wikipedia-bn-dump-20250701 huggingface dataset:
আব্দুল রহমান তুকরু

আব্দুল রেহমান তুকরু একজন কাশ্মীরি রাজনীতিবিদ। ২০১৪ সাল পর্যন্ত তিনি ভারতের কমিউনিস্ট পার্টির রাজ্য সম্পাদক হিসেবে দায়িত্ব পালন করেন।   তিনি দলের জাতীয় কাউন্সিলের সদস্য।  তিনি জম্মু ও কাশ্মীরের আইন পরিষদের সদস্য হিসেবে দায়িত্ব পালন করেছেন।   তিনি ২০০১ সালে কাশ্মীর প্রদেশ থেকে আইন পরিষদে নির্বাচিত হন। তার প্রার্থীকে সমর্থন করেছিল জম্মু ও কাশ্মীর ন্যাশনাল কনফারেন্স।

তথ্যসূত্র 

জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
জীবিত ব্যক্তি
জম্মু ও কাশ্মীরের ভারতের কমিউনিস্ট পার্টির রাজনীতিবিদ
জম্মু ও কাশ্মীর বিধান পরিষদের সদস্য
২১শ শতাব্দীর ভারতীয় রাজনীতিবিদ
ধন্বন্তরী

কমরেড ধন্বন্তরী (৭ মার্চ ১৯০২ - ১৩ জুলাই ১৯৫৩) ছিলেন একজন স্বাধীনতা সংগ্রামী এবং জম্মু ও কাশ্মীরে ভারতের কমিউনিস্ট পার্টির অন্যতম প্রতিষ্ঠাতা। ব্রিটিশ রাজের সময়, তিনি ব্রিটিশ কর্তৃপক্ষের দ্বারা গ্রেফতার হন এবং তার মোট ৩৪ বছরের প্রাপ্তবয়স্ক জীবনের মধ্যে ১৭ বছর জেলে ছিলেন। 

ভারতের কমিউনিস্ট পার্টি জম্মু ও কাশ্মীর রাজ্যের সদর দফতর, ধন্বন্তরী ভবন, তার সম্মানে নামকরণ করা হয়েছে।

তথ্যসূত্র 

১৯০২-এ জন্ম
১৯৫৩-এ মৃত্যু
২০শ শতাব্দীর ভারতীয় রাজনীতিবিদ
জম্মু ও কাশ্মীরের ভারতের কমিউনিস্ট পার্টির রাজনীতিবিদ
জম্মু ও কাশ্মীরের ভারতীয় স্বাধীনতা কর্মী
গ্রয়টার ফুর্ট

স্পিয়েলভেরাইনিগুং গ্রয়টার ফুর্ট ইভি (; সাধারণত এসপিভিজিজি গ্রয়টার ফুর্ট এবং সংক্ষেপে গ্রয়টার ফুর্ট নামে পরিচিত) হচ্ছে ফুর্ট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯০৩ সালের ২৩শে সেপ্টেম্বর তারিখে এসপিভিজিজি ফুর্ট নামে প্রতিষ্ঠিত হয়েছে। ১৬,৬২৬ ধারণক্ষমতাবিশিষ্ট স্পোর্টপার্ক রনহফে ক্লিব্লাটার নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় আলেক্সান্ডার জরনিগার এবং সভাপতির দায়িত্ব পালন করছেন ফ্রেড হফলার। বর্তমানে সুয়েডীয় আক্রমণভাগের খেলোয়াড় ব্রানিমির রগোতা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গ্রয়টার ফুর্ট এপর্যন্ত ২৯টি শিরোপা জয়লাভ করেছে; যার মধ্যে তিনটি বুন্দেসলিগা, একটি ২. বুন্দেসলিগা শিরোপা রয়েছে। রিচার্ড গুটিঙ্গার, হার্বার্ট আরহার্ট, বার্নহার্ট বার্গমান, হরস্ট শাডে এবং মাক্স আপিসের মতো খেলোয়াড়গণ গ্রয়টার ফুর্টের জার্সি গায়ে মাঠ কাঁপিয়েছেন।

ইতিহাস
ক্লাব প্রতিষ্ঠার প্রায় ১০৯ বছর পর, ২০১২–১৩ মৌসুমে গ্রয়টার ফুর্ট প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ২০১২ সালের সালের ২৫শে আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে মিকে বুস্কেন্সের অধীনে গ্রয়টার ফুর্ট বায়ার্ন মিউনিখের কাছে ৩–০ গোলের ব্যবধানে পরাজিত হয়েছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ২০১২–১৩ বুন্দেসলিগায় তারা ৪টি জয় এবং ৯টি ড্রয়ে মাত্র ২১ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল, যেখানে নিকোলা জুরদিচ ৫টি গোল করে লিগে গ্রয়টার ফুর্টের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

  

গ্রয়টার ফুর্ট
১৯০৩-এ প্রতিষ্ঠিত ফুটবল ক্লাব
১৯০৩-এ জার্মানিতে প্রতিষ্ঠিত
জার্মানির ফুটবল ক্লাব
২. বুন্দেসলিগার ক্লাব
মেহদী নওয়াজ জঙ্গ

নবাব মেহদী নওয়াজ জঙ্গ (২৩ মে ১৮৯৪ - ২৮ জুন ১৯৬৭) একজন ভারতীয় আমলা এবং নিজাম শাসনামলে নির্বাহী পরিষদের সচিব ছিলেন। তিনি ১৯৬০ থেকে ১৯৬৫ সাল পর্যন্ত গুজরাতের রাজ্যপাল হিসেবেও দায়িত্ব পালন করেন।

বানজারা পাহাড়ে অবস্থিত তার বাড়িটি বাঞ্জারা ভবন নামে পরিচিত ছিল। এটি হায়দ্রাবাদের একটি অত্যন্ত মনোরম এলাকা যা মেহদি নওয়াজ জঙ্গ দ্বারা বসবাসের জন্য উন্নীত করা হয়েছিল। এটি এইচএমডিএ কর্তৃক একটি গ্রেড-১ নোটিফাইড হেরিটেজ ভবন।

জীবনের প্রথমার্ধ 
মেহদী নওয়াজ জঙ্গ হায়দ্রাবাদ ডেকানের দারুলশিফায় একজন অতি ধার্মিক পিতা মৌলভী সৈয়দ আব্বাস আলীর (আব্বাস সাহাবের) মধ্যবিত্ত পরিবারে জন্মগ্রহণ করেন।

কর্মজীবন 
মেহেদী নওয়াজ জঙ্গ হায়দ্রাবাদ মিউনিসিপ্যাল কর্পোরেশনের প্রথম কমিশনারও ছিলেন। তিনি ১৯৫২ সালে হায়দ্রাবাদ নির্বাচনী এলাকা থেকে একটি সাধারণ নির্বাচনে প্রতিদ্বন্দ্বিতা করেন এবং খুব বড় সংখ্যাগরিষ্ঠতা নিয়ে নির্বাচনে জয়ী হন। ১৯৫২ সাল থেকে ১৯৬০ সালের জানুয়ারী পর্যন্ত মেহেদী নওয়াজ জঙ্গ প্রাক্তন হায়দ্রাবাদ রাজ্য এবং তারপর অন্ধ্রপ্রদেশ সরকারের বিভিন্ন দপ্তর যেমন গণপূর্ত বিভাগ, সড়ক ও বিল্ডিং বিভাগ, সেচ ও বিদ্যুৎ, ইত্যাদির মন্ত্রী হিসাবে অধিষ্ঠিত ছিলেন।

তিনি ভারতীয় সমাজকল্যাণ পরিষদের প্রথম সভাপতি ছিলেন। তিনি নিলুফার হাসপাতাল এবং মেহেদি নওয়াজ জং ইনস্টিটিউট অফ অনকোলজি স্থাপনে গুরুত্বপূর্ণ ভূমিকা পালন করেছিলেন, যা ছিল ভারতে প্রথম সরকারী ক্যান্সার হাসপাতাল। এটি থাইরয়েড ক্যান্সারে রেডিও-আয়োডিন অ্যাবলেশন ব্যবহারে অগ্রগামীদের একজন। এটি আঞ্চলিক ক্যান্সার কেন্দ্রগুলির মধ্যে একটি, যা বর্তমানে অনুমোদিত এবং কেন্দ্রীয় সরকার দ্বারা অর্থায়ন করা হয়েছে। ১৯৬০ সালের দিকে গুজরাতে রাজ্যপাল পদে থাকাকালীন গুজরাতের মুখ্যমন্ত্রী ডাঃ জীবরাজ মেহতার মতো একজন চতুর প্রশাসক ছিলেন তিনি। তিনি ছিলেন সেক্রেটারি, এক্সিকিউটিভ কাউন্সিল, হায়দ্রাবাদ স্টেট ১৯২৬, প্রথম মিউনিসিপ্যাল কমিশনার এবং সার্জারিতে স্নাতকোত্তর, হায়দ্রাবাদ এবং অন্ধ্রপ্রদেশের ১৯৫২ থেকে ১৯৫৯ সরকারের মন্ত্রী। তিনি হাকিম, বৈদ্য, হোমিওপ্যাথদের শিক্ষা ও অনুশীলনের জন্য ১৯৫৬ সালের কমিটির সদস্য ছিলেন।

ব্যক্তিগত জীবন 

নবাব মেহদী নওয়াজ জঙ্গ বিবাহ বন্ধনে আবদ্ধ হন নবাব আকিল জঙ্গের কন্যা তাহিরা বেগমের সাথে এবং তাদের চার পুত্র ছিল।

পদে অধিষ্ঠিত ছিলেন 

 সম্পাদক, কার্যনির্বাহী পরিষদ - হায়দ্রাবাদ রাজ্য ১৯২৬
 প্রথম পৌর কমিশনার - এমসিএইচ
 হায়দ্রাবাদ এবং অন্ধ্রপ্রদেশের ১৯৫২ থেকে ১৯৫৯ পর্যন্ত বিধানসভা সদস্য
 ১৯৫২ থেকে ১৯৫৯ সাল পর্যন্ত হায়দ্রাবাদ ও অন্ধ্রপ্রদেশ সরকারের মন্ত্রী
 গুজরাতের রাজ্যপাল - ১৯৬০

তিনি আহমেদাবাদের (গুজরাত) কেন্দ্রে সম্প্রদায়ের জন্য একটি অডিটোরিয়াম হল প্রতিষ্ঠা করেছিলেন এবং এর জন্য জমি দেওয়া হয়েছিল নানাবতী পরিবারের পক্ষ থেকে। গুজরাতের প্রাথমিক পর্যায়ে পৃথক রাজ্য হওয়ার পরে অনেক এনজিও সমাজের উন্নতির জন্য এখানে কাজ করে চলেছে। তার নামে পালদী এলাকায় মিলনায়তনের নামকরণ করা হয়েছে মেহদী নওয়াজ জঙ্গ হল।

কৃতিত্ব 
হায়দ্রাবাদের মেহেদিপত্তনম এলাকার নামকরণ করা হয়েছে তাঁর নামে।

তথ্যসূত্র

বহিঃসংযোগ 

 প্রোফাইল 
পাবলিক অ্যাফেয়ার্সে পদ্মবিভূষণ প্রাপক
১৯৬৭-এ মৃত্যু
১৮৯৪-এ জন্ম
গুজরাতের রাজ্যপাল
হায়দ্রাবাদ রাজ্যের ব্যক্তি
মাস্টার ডব্লিউ বি

মাস্টার ডব্লিউবি (জন্ম: ১৫শ শতাব্দীর শেষের দিকে মেইঞ্জে) ছিলেন একজন বেনামী জার্মান চিত্রকর, খোদাইকারী এবং শেষ গথিক যুগের দাগযুক্ত কাচের নকশাকার। তাকে অস্থায়ীভাবে উলফগ্যাং বিউরর হিসাবে চিহ্নিত করা হয়েছে, যার সম্পর্কে খুব কমই জানা যায়।

তথ্যসূত্র 
 Schmidt, Hans M.; J. P. Filedt Kok.  "Masters, anonymous, and monogrammists." In Grove Art Online. Oxford Art Online, (accessed January 27, 2012; subscription required).

বহিঃসংযোগ 

 শিল্পী নামের ইউনিয়ন তালিকায় উলফগ্যাং বিউরারের জন্য এন্ট্রি
 ডোমমিউজিয়াম মেইঞ্জ থেকে মাস্টার WB সম্পর্কে তথ্য (জার্মান ভাষায়)

১৫শ শতাব্দীর খোদাইকারী
বেনামী শিল্পী
জার্মান খোদাইকারী
১৫শ শতাব্দীর জার্মান চিত্রশিল্পী
বেলে মোনাপ্পা হেগড়ে

বেলে মোনাপ্পা হেগড়ে (জন্ম ১৮ আগস্ট ১৯৩৮) একজন হৃদরোগ বিশেষজ্ঞ, মেডিসিনের অধ্যাপক এবং লেখক। তিনি হোমিওপ্যাথি এবং কোয়ান্টাম নিরাময় সমর্থন করেছেন। কোয়ান্টাম নিরাময়ে রোগের মূল কারণকে মানসিক আখ্যায়িত করে মেডিটেশনের মাধ্যমে সকল রোগ ব্যাধি উপশমের পদ্ধতি ব্যাখ্যা করা হয়।

প্রাথমিক জীবন এবং শিক্ষা 
বি এম হেগড়ে ১৯৩৮ সালের ১৮ আগস্ট ভারতের কর্ণাটকের উডুপির কাছে পাঙ্গালায় জন্মগ্রহণ করেন। ১৯৬০ সালে তিনি মাদ্রাজের স্ট্যানলি মেডিকেল কলেজ থেকে এমবিবিএস পরীক্ষায় উত্তীর্ণ হন। পরে লখনউ-এর কিং জর্জ মেডিকেল কলেজ থেকে এমডি ডিগ্রি লাভ করেন।

কর্মজীবন 
ম্যাঙ্গালোরের কস্তুরবা মেডিক্যাল কলেজে তার দীর্ঘ কর্মজীবন কাটে। এই কলেজে হেগড়ে বিভিন্ন পদে যেমন অধ্যাপক, অধ্যক্ষ এবং ডিনের দায়িত্ব পালন করেছেন। তিনি ১৯৯৯ সালে মণিপাল একাডেমি অফ হায়ার এডুকেশনের উপাচার্য নিযুক্ত হন। ২০০৩ সাল পর্যন্ত এই পদের দায়িত্বভার সামলেছেন। তিনি জাইডাস ওয়েলনেসের একজন স্বাধীন পরিচালক ছিলেন। তিনি বিহার স্টেট হেলথ সোসাইটির একটি বিশেষজ্ঞ কমিটির চেয়ারম্যান হিসেবেও কাজ করেছেন।

হেগড়ে ভারতীয় বিদ্যা ভবনের মাঙ্গলুরু শাখার চেয়ারম্যান। তিনি জার্নাল অফ দ্য সায়েন্স অফ হিলিং আউটকামস নামেএকটি মেডিকেল জার্নাল শুরু করেন। এই জার্নালটির প্রধান সম্পাদক হিসেবে তিনি কাজ করেন। ২০১৬ সাল পর্যন্ত হেগড়ে ন্যাশনাল একাডেমি অফ মেডিক্যাল সায়েন্সেসের একজন ফেলো সদস্য ছিলেন।

ভগবান মহাবীর পুরস্কারের বাছাই পর্বে তিনি একজন অন্যতম বিচারকের ভূমিকাও পালন করেন।

অপবিজ্ঞান এবং বিতর্ক 
হেগড়ে প্রস্তাব করেছেন যে কোয়ান্টাম নিরাময় অসুস্থ ব্যক্তিদের স্বাভাবিক অবস্থায় ফিরিয়ে আনতে পারে। এই ধারণাটি বৈজ্ঞানিক সম্প্রদায়ের মধ্যে ব্যাপকভাবে অপবিজ্ঞান বা ছদ্মবিজ্ঞানের মত হিসাবে বিবেচিত হয়।

২০১৯ সালে হেগড়েকে যখন মাদ্রাজের ইন্ডিয়ান ইনস্টিটিউট অফ টেকনোলজির ক্যাম্পাসে "সস অফ হ্যাপিনেস" এর উপর একটি বক্তৃতা দেওয়ার জন্য আমন্ত্রণ জানানো হয়েছিল, তখন গবেষক পণ্ডিতদের একটি দল তাকে "ছদ্মবিজ্ঞান এবং হাতুড়ে চিকিৎসা"-র প্রবক্তা বলে। হেগডে বলেছিলেন যে, এর থেকে বোঝা যায় যে "বিক্ষোভকারীরা বিজ্ঞান সম্পর্কে কতটা জানে।"

হেগড়ে বেশ কিছু প্রবন্ধও লিখেছেন। হোমিওপ্যাথির সমর্থনে বক্তৃতাও দিয়েছেন। তবে তার কিছু বক্তব্যের উপস্থাপনা বিশ্বব্যাপী অনেকেই অপবিজ্ঞান বা ছদ্মবিজ্ঞান হিসাবে বিবেচিত করে থাকেন। হেগড়ের যুক্তি হলো, যদি কেউ ভুলভাবে ভাবে যে হোমিওপ্যাথি একটি প্লাসিবো অর্থাৎ ছল-চিকিৎসা, তবুও এটি গুরুত্বপূর্ণ,তার কারণ বেশিরভাগ আধুনিক ওষুধ প্লাসিবোর চেয়েও খারাপ।

বই এবং নিবন্ধ 
হেগড়ে অনেক বই এবং নিবন্ধ প্রকাশ করেন।

সম্মাননা 
 পদ্মভূষণ (২০১০)
 পদ্মবিভূষণ (২০২১)

তথ্যসূত্র 

ভারতীয় শল্যচিকিৎসক
জীবিত ব্যক্তি
১৯৩৮-এ জন্ম
চিকিৎসায় পদ্মভূষণ প্রাপক
ড. বি. সি. রায় পুরস্কার বিজয়ী
মাদ্রাজ বিশ্ববিদ্যালয়ের প্রাক্তন শিক্ষার্থী
লখনউ বিশ্ববিদ্যালয়ের প্রাক্তন শিক্ষার্থী
অপবিজ্ঞান
ভারতীয় চিকিৎসাবিজ্ঞান লেখক
ন্যাশনাল একাডেমি অফ মেডিক্যাল সায়েন্সের সভ্য
২০শ শতাব্দীর ভারতীয় চিকিৎসক
চিকিৎসা বিজ্ঞানে পদ্মবিভূষণ প্রাপক
দ্য নাইস গাইস

দ্য নাইস গাইস হলো ২০১৬ সালে মুক্তি পাওয়া একই আমেরিকান নব্য-নোয়ার বন্ধুত্বপূর্ণ মারপিটধর্মী চলচ্চিত্র যেটি রচনা (অ্যান্থনি বাগারজ্জির সাথে) এবং পরিচালনা করেছেন শেন ব্ল্যাক, প্রযোজনা করেছেন জোয়েল সিলভার এবং মূল চরিত্রে অভিনয় করেছেন রাসেল ক্রো এবং রায়ান গসলিং এবং পার্শ্ব চরিত্রে অভিনয় করেছেন অ্যান্গুইরি রাইস, ম্যাট বুমার, মার্গারেট কোয়ালি, কেইথ ডেভিড, কিম বাসিংগার। ১৯৭৭ সালের লস অ্যাঞ্জেলস এ সেট হওয়া গল্পে দেখা যায় একজন প্রাইভেট ইনভেস্টিগেটর হল্যান্ড মার্চ এবং ইনফর্সার জ্যাকসন হিলি একসাথে একজন কিশোরীর হারিয়ে যাওয়া নিয়ে তদন্ত করে।

দ্য নাইস গাইস এর প্রিমিয়ার হয় মে ১১, ২০১৬ হলিউডে, মে ১৫ এ  ২০১৬ কান চলচ্চিত্র উৎসব এ প্রদর্শিত হয় এবং মে ২০, ২০১৬ সালে যুক্তরাষ্ট্রে মুক্তি পায়। এটি সমালোচকদের কাছ থেকে ইতিবাচক সাড়া পায় এর হিউমার, রহস্য এবং অভিনয়ের জন্য বিশেষ করে ক্রো এবং গসলিং এর। এটি $৬২ মিলিয়ন আয় করে এর $৫০ মিলিয়ন নির্মাণব্যয়ের বিপরীতে।

গল্প
হল্যান্ড মার্চ (রায়ান গসলিং) ১৯৭৭ সালের লস এঞ্জেলস এর একজন প্রাইভেট ডিটেকটিভ। জ্যাকসন হিলি (রাসেল ক্রো) একজন ভাড়াটে ইনফোর্সার। ভাগ্যের পরিনতিতে তারা একসাথে হয় যখন এমেলিয়া (মারগারেট কোয়ালি) নামক একজন যুবতী মেয়ে রহস্যজনকভাবে উধাও হয়ে যায়। হিলি এবং মার্চ তাড়াতাড়িই বুঝতে পারে কিছু বিপজ্জনক লোকও এমেলিয়া কে খুঁজছে। তাদের তদন্ত তখনই খারাপ হয় যখন তারা দেখে এই কেসের সাথে যারাই জড়িত হচ্ছে সবাই মারা যাচ্ছে।

কুশীলব 
 রাসেল ক্রো - জ্যাকসন হিলি
 রায়ান গসলিং - হল্যান্ড মার্চ 
 অ্যান্গুইর রাইস - হলি মার্চ 
 ম্যাট বুমার - জন বয়/ড. মালেক
 মার্গারেট কোয়ালি - এমেলিয়া কাটনার
 ইয়ায়া ডাকোস্টা - ট্যালি
 কেইতজ ডেভিড - এডি হ্যারিস
 লুইস স্মিথ - মিসেস গ্লেন
 মুরিল্লে তেলিও - মিস্টি মাউন্টেনস
 কিম বেসিঙ্গার - জুডিথ কাটনার

মুক্তি
যুক্তরাষ্ট্রে চলচ্চিত্রটি জুন ১৭, ২০১৬ তে মুক্তি পাওয়ার কথা ছিল, কিন্তু ওয়ার্নার ব্রস. এটিকে এগিয়ে মে ২০, ২০১৬ তে আনে সেন্ট্রাল ইন্টেলিজেন্স এর জায়গায়। এটি হলিউডের টিসিএল চাইনিজ থিয়েটারে মে ১১ এ প্রিমিয়ার হয়, তারপর দ্য হলিউড রোসাভেল্ট হোটেলে ১৯৭০' ধাঁচের পার্টির পর এবং মে ১৫ তে কান চলচ্চিত্র উৎসবে।

চলচ্চিত্রটি আগস্ট ৯, ২০১৬ সালে ডিজিটালি  ও ডিভিডি এবং ব্লু-রে তে আগস্ট ২৩, ২০১৬ মুক্তি পায়।

গ্রহণ

বক্স অফিস
দ্য নাইস গাইস যুক্তরাষ্ট্র এবং কানাডায় $৩৬.৩ মিলিয়ন আয় করে এবং অন্যান্য দেশগুলোতে $২৫.৫ মিলিয়ন আয় করে বিশ্বব্যাপী মোট $৬২.৮ মিলিয়ন আয় করে নির্মাণব্যয় $৫০ মিলিয়ন এর বিপরীতে।

সমালোচকদের প্রতিক্রিয়া
রিভিউ সাইট রোটেন টমেটোস এ এটি ৩২২ টি রিভিউর সাথে ৯১% এপ্রুভাল রেটিং পেয়েছে যার গড় স্কোর ৭.৬/১০। মেটাক্রিটিকে ৫১ জন সমালোচকের রিভিউর ভিত্তিতে এটির স্কোর ১০০ এর মধ্যে ৭০ যাকে "সাধারণত ইতিবাচক সাড়া" বলা যায়। দর্শকদের পোল সিনেমাস্কোর এ এটি "বি-" পেয়েছে এ+ থেকে এফ এর স্কেলে, অন্যদিকে "পোস্ট্রাক" এটিকে ৭৫% রেটিং দিয়েছে।

তথ্যসূত্র

বহিঃসংযোগ 

 
 
 

২০১০-এর দশকের মার্কিন চলচ্চিত্র
১৯৭০-এর দশকের পটভূমিতে চলচ্চিত্র
ওয়ার্নার ব্রসের চলচ্চিত্র
আইকন প্রোডাকশন্সের চলচ্চিত্র
মার্কিন নব্য-নোয়ার চলচ্চিত্র
লস অ্যাঞ্জেলেসে ধারণকৃত চলচ্চিত্র
লস অ্যাঞ্জেলেসের পটভূমিতে চলচ্চিত্র
১৯৭৭-এর পটভূমিতে চলচ্চিত্র
পর্নোগ্রাফি সম্পর্কে চলচ্চিত্র
নিখোঁজ ব্যক্তি সম্পর্কে চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন গোয়েন্দা চলচ্চিত্র
মার্কিন তিক্ত হাস্যরসাত্মক চলচ্চিত্র
২০১৬-এর চলচ্চিত্র
সিলভার পিকচার্স চলচ্চিত্র
আটলান্টায় ধারনকৃত চলচ্চিত্র
মদ্যপান সম্পর্কে চলচ্চিত্র
মার্কিন অপরাধ হাস্যরসাত্মক চলচ্চিত্র
মার্কিন অ্যাকশন হাস্যরসাত্মক চলচ্চিত্র
কাজী মাসুম আখতার

কাজী মাসুম আখতার ( জন্ম:- ১৯৭১ ) হলেন একজন ভারতীয় বাঙালি শিক্ষক, প্রাবন্ধিক, শিক্ষাবিদ ও বিশিষ্ট সমাজসেবী। ২০২০ খ্রিস্টাব্দে সাহিত্য ও শিক্ষাক্ষেত্রে বিশেষ অবদানের জন্য তিনি ভারত সরকার কর্তৃক দেশের চতুর্থ সর্বোচ্চ বেসামরিক পদ্মশ্রী পুরস্কারে ভূষিত হন।

মাসুম আখতারের জন্ম পশ্চিমবঙ্গের হাওড়া জেলার এক গ্রামে। তার বিদ্যালয়ের পাঠ আমতা ১ নম্বর সমষ্টি উন্নয়ন ব্লকের বসন্তপুর হাই স্কুলে। তারপর কলেজের উচ্চ শিক্ষা কলকাতার মৌলানা আজাদ কলেজ। স্কটিশ চার্চ কলেজ থেকে ইতিহাসে অনার্স সহ বি.এ পাশ করেন। পরে  কলকাতা বিশ্ববিদ্যালয় হতে স্নাতকোত্তর ডিগ্রি লাভ করেন। সহকারী শিক্ষক হিসাবে কাজ করেন সুলতানপুর জুনিয়র হাইস্কুলে। তারপর ২০১২ খ্রিস্টাব্দে কলকাতার বন্দর এলাকার রাজাবাগান থানার তালপুকুর আরা হাই মাদ্রাসার প্রধান শিক্ষক নিযুক্ত হন। নিজের দায়িত্বে বাল্যবিবাহ রোধে সচেতনা গড়ে তুলতে প্রয়াসী হন এবং সেই সঙ্গে তিনি বিদ্যালয়ে রবীন্দ্রনাথ ঠাকুর, সুভাষচন্দ্র বসু, স্বামী বিবেকানন্দ সহ মনীষীদের জন্মবার্ষিকী পালন এবং ইসলামিক মৌলবাদীদের ফতোয়া অগ্রাহ্য করে তিনি মাদ্রাসায় পড়ুয়াদের জাতীয় সঙ্গীত গাওয়া চালু করেন। তার সেই প্রচেষ্টায় সকলের সামনে তাকে হেনস্থা হতে হয়।  ২০১৫ খ্রিস্টাব্দের ২৬ মার্চ তিনি আক্রান্ত হন এবং প্রবল প্রহারে তাকে এলাকা ছাড়া করা হয়।  দীর্ঘদিন মৃত্যুর সঙ্গে লড়াই করে তিনি সুস্থ হন।

২০১৬ খ্রিস্টাব্দে যাদবপুরের কাটুজুনগর স্বর্ণময়ী উচ্চ বিদ্যালয়ের প্রধান শিক্ষক হিসাবে যোগ দেন। বর্তমানে তিনি হরনাথ বিদ্যালয়ে প্রধান শিক্ষক।

পুরস্কার ও সম্মাননা 
কাজী মাসুম আখতার ২০১৬ খ্রিস্টাব্দে শ্রেষ্ঠ প্রধান শিক্ষক হিসাবে 'দ্রোণাচার্য পুরস্কার' লাভ করেন। ২০১৭ খ্রিস্টাব্দে পশ্চিমবঙ্গ সরকার তাকে শিক্ষারত্ন সম্মান প্রদান করে। ওই বছরেই সমাজ সংস্কারক হিসেবে 'শ্যামাপ্রসাদ সম্মান' পান তিনি।

২০২০ খ্রিস্টাব্দে ভারত সরকার সাহিত্য ও শিক্ষাক্ষেত্রে অবদানের জন্য দেশের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করে।

তথ্যসূত্র 

সাহিত্য ও শিক্ষায় পদ্মশ্রী প্রাপক
১৯৭১-এ জন্ম
জীবিত ব্যক্তি
হাওড়া জেলার ব্যক্তি
বাঙালি শিক্ষাবিদ
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের শিক্ষাবিদ
কেদার দাস (সিপিআই রাজনীতিবিদ)

কেদার দাস একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ১৯৫৭ থেকে ১৯৬২ সাল পর্যন্ত জামশেদপুর নির্বাচনী এলাকা এবং ১৯৬৯ থেকে ১৯৭৭ সাল পর্যন্ত জামশেদপুর পূর্ব আসনের প্রতিনিধিত্ব করেন। 

কম. কেদার দাস ছিলেন একজন অভিজ্ঞ প্রবীণ ট্রেড ইউনিয়ন নেতা। জামশেদপুরের তিনবারের বিধায়ক। তিনি ১৯১৩ সালের ৪ঠা জানুয়ারি বিহারের মধুবনির গুরমাহা গ্রামে জন্মগ্রহণ করেন, তাঁর পিতার নাম হরিনন্দন লাল দাস। টাটা স্টিলের ১০,০০০ নৈমিত্তিক কর্মী যখন তার নেতৃত্বে ধর্মঘটে গিয়েছিল সেই সময় ১৯৮১ সালের ১৯শে ফেব্রুয়ারি তিনি মস্তিষ্কে রক্তক্ষরণে মৃত্যুবরণ করেন।

তথ্যসূত্র 

ঝাড়খণ্ডের ভারতের কমিউনিস্ট পার্টির রাজনীতিবিদ
ভারতীয় ট্রেড ইউনিয়নবাদী
বিহার বিধানসভার সদস্য ১৯৫৭-১৯৬২
রাম অবতার সিং

রাম অবতার সিং (মৃত্যু ২৩ ডিসেম্বর ২০১১) ছিলেন একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ১৯৬২ থেকে ১৯৬৭ সাল পর্যন্ত জামশেদপুর নির্বাচনী এলাকা এবং ১৯৭২ থেকে ১৯৭৭ সাল পর্যন্ত জামশেদপুর পশ্চিম কেন্দ্রের প্রতিনিধিত্ব করেন।

তথ্যসূত্র 

ঝাড়খণ্ডের ভারতের কমিউনিস্ট পার্টির রাজনীতিবিদ
২০১১-এ মৃত্যু
বিহার বিধানসভার সদস্য ১৯৬২-১৯৬৭
বিহার বিধানসভার সদস্য ১৯৭২-১৯৭৭
ইনসিডিয়াস: দ্য রেড ডোর

ইনসিডিয়াস: দ্য রেড ডোর ২০২৩ সালের মার্কিন অতিপ্রাকৃত লোমহর্ষক চলচ্চিত্র। লেই ওয়ানেল ও স্ক্টট টিমস ছবির গল্প লিখেছেন। প্যাট্রিক উইলসন ছবিটি পরিচালনা করেছেন এই চলচ্চিত্রটি পরিচালনার মাধ্যমে তিনি পরিচালক হিসেবে আত্মপ্রকাশ করেন। এটি ইনসিডিয়াস: চ্যাপ্টার ২ (২০১৩) এর সিক্যুয়েল এবং ইনসিডিয়াস ফ্র্যাঞ্চাইজির পঞ্চম কিস্তি। ৭ জুলাই ২০২৩ সালে ছবিটি প্রেক্ষাগৃহে মুক্তি পায়।

অভিনয়ে 
 টাই সিম্পকিন্স – ডাল্টন ল্যাম্বার্ট
 প্যাট্রিক উইলসন – জোশ ল্যাম্বার্ট
 রোজ বার্ন – রেনাই ল্যাম্বার্ট
 সিনক্লেয়ার ড্যানিয়েল– ক্রিস উইনস্লো
 হিয়াম আব্বাস – প্রফেসর আরমাগান
 অ্যান্ড্রু অ্যাস্টর – ফস্টার ল্যাম্বার্ট
 জুলিয়ানা ডেভিস – কালী ল্যাম্বার্ট
 স্টিভ কুল্টার – কার্ল
 পিটার ডেগার – নিক দ্য ডিক
 জাস্টিন স্টার্জিস – অ্যালেক অ্যান্ডারসন
 জোসেফ বিশারা – লিপস্টিক-মুখ রাক্ষস
 ডেভিড কল – স্ম্যাশ ফেস / বেন বার্টন
 লেই ওয়ানেল – স্পেক্স 
 অ্যাঙ্গাস স্যাম্পসন – টাকার
 লিন শায়ে – এলিস রেইনিয়ার

তথ্যসূত্র

বহিঃসংযোগ 

 
 

নিউ জার্সিতে ধারণকৃত চলচ্চিত্র
মার্কিন ধারাবাহিক চলচ্চিত্র
মার্কিন ধারাবাহিক খুনি চলচ্চিত্র
মার্কিন লোমহর্ষক থ্রিলার চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
২০২৩-এর চলচ্চিত্র
এম এস কৃষ্ণান (রাজনীতিবিদ)

এম এস কৃষ্ণান, বা এমএসকে, একজন ভারতীয় ট্রেড ইউনিয়নবাদী এবং ভারতের কমিউনিস্ট পার্টির নেতা ছিলেন।  তিনি ছাত্র আন্দোলনে জড়িয়ে পড়েন, এবং বেঙ্গালুরুর শ্রম সংগঠক হতে গিয়ে পড়াশোনা চালিয়ে নিতে পারেন নি।  তিনি একাধিকবার জেল খেটেছেন।  তিনি কমিউনিস্ট পার্টিকে উত্তরাধিকার সূত্রে প্রাপ্ত সমস্ত সম্পত্তি দান করেছিলেন।  তিনি কর্ণাটক বিধানসভায় সিপিআই প্রার্থী হিসেবে চারবার নির্বাচিত হয়েছিলেন (১৯৬৭, ১৯৭২, ১৯৭৮, ১৯৮৩)- দুবার মল্লেশ্বরম কেন্দ্র থেকে এবং দুবার রাজাজিনগর কেন্দ্র থেকে।    ১৯৭০ এর দশকের শেষভাগে তিনি কন্নড় ভাষার মাসিক অরুণার প্রকাশক ছিলেন। 

১৯৮০-এর দশকের মাঝামাঝি পর্যন্ত তিনি সিপিআই কর্ণাটক রাজ্য পরিষদের সচিব হিসেবে দায়িত্ব পালন করেন।  

তিনি সর্বভারতীয় ট্রেড ইউনিয়ন কংগ্রেসের ১৯৯০-১৯৯৫ এর সভাপতি হিসেবে দায়িত্ব পালন করেন।   তিনি ব্যাঙ্গালুরু পাবলিক সেক্টর ইউনিয়ন সংগঠিত করার জন্য সক্রিয় ছিল, এবং সরকারী সেক্টরের কর্মীদের একত্রিত করার ব্যবস্থা হিসাবে জয়েন্ট অ্যাকশন ফ্রন্টে সক্রিয় ছিলেন। 

তিনি ৫ সেপ্টেম্বর, ২০০০-এ মারা যান।

তথ্যসূত্র 

২০০০-এ মৃত্যু
কর্ণাটকের ভারতের কমিউনিস্ট পার্টির রাজনীতিবিদ
কর্ণাটক বিধানসভার সদস্য ১৯৮৩-১৯৮৫
কর্ণাটক বিধানসভার সদস্য ১৯৭৮-১৯৮৩
মহীশূর বিধানসভার সদস্য ১৯৭২-১৯৭৭
মহীশূর বিধানসভার সদস্য ১৯৬৭-১৯৭২
ভারতীয় ট্রেড ইউনিয়নবাদী
মনীশ কুঞ্জম

মনীশ কুঞ্জম ছত্তিশগড়ের একজন ভারতীয় কমিউনিস্ট রাজনীতিবিদ এবং ভারতের কমিউনিস্ট পার্টির নেতা।   তিনি ১৯৯০ থেকে ১৯৯৮ সাল পর্যন্ত মধ্যপ্রদেশ বিধানসভায় (বর্তমানে ছত্তিশগড়) কোন্তা নির্বাচনী এলাকার প্রতিনিধিত্ব করেন   তিনি ভারতের কমিউনিস্ট পার্টির জাতীয় কার্যনির্বাহী সদস্য।  এছাড়াও তিনি সর্বভারতীয় আদিবাসী মহাসভার সভাপতি।  ছত্তিশগড়ের বস্তার অঞ্চলের আদিবাসীরা একটি প্রস্তাবিত টাটা স্টিল প্ল্যান্টের বিরুদ্ধে ব্যাপক বিক্ষোভ শুরু করে, অভিযোগ করে যে প্রশাসন এবং কোম্পানি তাদের জমি ছেড়ে দিতে বাধ্য করছে। টাটা স্টিল প্ল্যান্টের বিরুদ্ধে আদিবাসীদের বিক্ষোভ। মনীশ কুঞ্জম খুব বিশিষ্ট ভূমিকা পালন করেছিলেন কারণ তিনি এমনকি গ্রেপ্তার হয়েছিলেন যার ফলস্বরূপ বস্তারের লোহান্ডিগুড়ার আশেপাশের দশটি গ্রামের লোকদের জমি পুনরুদ্ধার করা সম্ভব হয়েছিল।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ছত্তিশগড়ের ভারতের কমিউনিস্ট পার্টির রাজনীতিবিদ
ইকবাল ইমাম

ইকবাল ইমাম (জন্ম ১৭ জুলাই ১৯৬৯) একজন পাকিস্তানি সাবেক ক্রিকেটার ।  ১৯৮৯ থেকে ২০০৫ সাল পর্যন্ত ১৪৭টি প্রথম-শ্রেণীর এবং ১১৫টি লিস্ট এ ম্যাচ খেলেছেন  এপ্রিল ২০১৯ সালে, তাকে দক্ষিণ আফ্রিকা সফরের আগে পাকিস্তান মহিলা ক্রিকেট দলের ব্যাটিং কোচ হিসেবে নিযুক্ত করা হয়।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
ইউনাইটেড ব্যাংক লিমিটেডের ক্রিকেটার
পাবলিক ওয়ার্কস ডিপার্টমেন্টের ক্রিকেটার
পাকিস্তান ন্যাশনাল শিপিং কর্পোরেশনের ক্রিকেটার
পাকিস্তান কাস্টমসের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৬৯-এ জন্ম
ফজল আলী

স্যার সাইয়িদ ফজল আলী ওবিই (১৯ সেপ্টেম্বর ১৮৮৬ - ২২ আগস্ট ১৯৫৯) ছিলেন একজন ভারতীয় বিচারক,  ভারতের দুটি রাজ্যের (আসাম ও ওড়িশা) গভর্নর এবং রাজ্য পুনর্গঠন কমিশনের প্রধান যিনি বেশ কয়েকটি ভারতীয় রাজ্যের সীমানা নির্ধারণ করেছিলেন। ১৯৫৩ সালের ডিসেম্বরে। তাদের কমিশন ১৯৫৩ সালের সেপ্টেম্বরে রাজ্যগুলির পুনর্গঠনের ভিত্তি হিসাবে ভাষাকে ব্যাপকভাবে গ্রহণ করে রিপোর্ট পেশ করে।

কর্মজীবন 
ফজল ছিলেন বিহার রাজ্যের এক সম্ভ্রান্ত জমিদার (জমিদার) পরিবারের সদস্য। তিনি আইন অধ্যয়ন এবং অনুশীলন শুরু করেন। অবশেষে তাকে বিচার বিভাগে তোলা হয়। স্যার ফজল আলীকে প্রথমে খান সাহেব এবং পরে খান বাহাদুর উপাধি দেওয়া হয়। ১৯১৮ সালে, তাকে ব্রিটিশ সাম্রাজ্যের অর্ডারের অফিসার (ওবিই) করা হয়। তিনি ১৯৪১ সালের নববর্ষের সম্মানের তালিকায় নাইট উপাধি লাভ করেন এবং ১ মে ১৯৪২ সালে ভাইসরয় লর্ড লিনলিথগো তার নাইট উপাধিতে বিনিয়োগ করেন।

১৯৪৭ সালে ভারত স্বাধীন হয়। নতুন ব্যবস্থার অধীনে ফজল আলী ১৯৫২ থেকে ১৯৫৪ সাল পর্যন্ত ওড়িশার এবং ১৯৫৬ থেকে ১৯৫৯ সাল পর্যন্ত আসামের রাজ্যপাল ছিলেন। আসামের রাজ্যপাল হিসেবে দায়িত্ব পালনকালে তিনি মারা যান। আসামে থাকাকালীন, তিনি অসন্তুষ্ট নাগা আদিবাসীদের সমাজের মূল স্রোতে নিয়ে আসার জন্য কঠোর প্রচেষ্টা করেছিলেন।তিনি মকোকচুং- এ নাগা হার্টল্যান্ডে প্রথম কলেজ খোলেন, যেটি আজ তাঁর সম্মানে ' ফজল আলী কলেজ ' নামে পরিচিত। কলেজটি ২০১০ সালে তার ৫০ তম বার্ষিকী উদযাপন করেছে।

ফজল আলী রাজ্য পুনর্গঠন কমিশনের প্রধান ছিলেন যেটি ভারতের রাজ্যগুলির পুনর্গঠন সম্পর্কে সুপারিশ করেছিল। ভারতে তার সেবার জন্য, তিনি ভারত সরকার কর্তৃক দেশের দ্বিতীয় সর্বোচ্চ বেসামরিক সম্মান, পদ্মবিভূষণে ভূষিত হন।

বহিঃসংযোগ 

 লোকসভাhttps://eparlib.nic.in/bitstream/123456789/1806/1/lsd_02_08_22-08-1959.pdf পৃষ্ঠা 52
 http://assamassembly.gov.in/governor-list.html
ভারতীয় শিয়া মুসলিম
পাবলিক অ্যাফেয়ার্সে পদ্মবিভূষণ প্রাপক
নাইটস ব্যাচেলর
২০শ শতাব্দীর ভারতীয় মুসলিম
আসামের রাজ্যপাল
২০শ শতাব্দীর ভারতীয় বিচারক
১৯৫৯-এ মৃত্যু
১৮৮৬-এ জন্ম
ইউক্রেনে রুশ আক্রমণের অর্থনৈতিক প্রভাব

২০২২ সালে ফেব্রুয়ারির শেষ দিকে ইউক্রেনে রাশিয়ার আক্রমণ শুরু হবার পর রাশিয়া ইউক্রেনের দোনেৎস্ক ও লুহানস্ক এলাকা দুটিকে পৃথক প্রজাতন্ত্র হিসেবে স্বীকৃতি দেয়। ফলে মার্কিন যুক্তরাষ্ট্র, ইউরোপীয় ইউনিয়ন এবং সমমনা বিভিন্ন দেশ রুশ অর্থনীতি, রুশ অলিগার্ক এবং রুশ সরকারের বিভিন্ন সদস্যদের লক্ষ্য করে অর্থনৈতিক নিষেধাজ্ঞা আরোপ করে।  এর প্রতিক্রিয়ায় রাশিয়াও বিভিন্ন দেশের উপর নিষেধাজ্ঞা আরোপ করে। পাল্টাপাল্টি নিষেধাজ্ঞার প্রভাবে নিত্য প্রয়োজনীয় দ্রব্যসামগ্রী ও সেবার খরচ বৃদ্ধি পাওয়ায় ইউরোপের বিভিন্ন স্থানে প্রতিবাদ সমাবেশ ও হরতাল সংগঠিত হয়েছে। 

রুশ-ইউক্রেন যুদ্ধের ফলে মানব সম্পদ ক্ষতির পাশাপাশি  কৃষি অবকাঠামো ধ্বংস হয়েছে,  উৎপাদন ক্ষমতা ব্যাপকভাবে হ্রাস পেয়েছে,  শক্তি উৎপাদন ব্যাহত হয়েছে   এবং যুদ্ধ পূর্ববর্তী অবস্থার তুলনায় জনসংখ্যার এক তৃতীয়াংশের বেশি মানুষের ব্যক্তিগত খরচ কমে গেছে।

পটভূমি 
২০১৪ সাল হতে ক্রিমিয়া দখল করে নেওয়ার পর অর্থনৈতিক নিষেধাজ্ঞার কারণে রাশিয়ার অর্থনীতির প্রবৃদ্ধি থমকে গেছে।      ২০২০ সালের করোনাভাইরাস মন্দা,     ও রাশিয়ার সাথে সৌদি আরবের তেলের দাম নিয়ে যুদ্ধও রাশিয়ার অর্থনীতিকে ক্ষতিগ্রস্ত করেছে। ২০২১ সালে রুশ-ইউক্রেনীয় সংকট চলাকালিন সময়ে রাশিয়ার উপর আরও অর্থনৈতিক নিষেধাজ্ঞা আরোপ করা হয়।   এ সময় রুশ স্টক মার্কেটে প্রায় ২০ শতাংশ দরপতন ঘটে।

অর্থনৈতিক ধকলের ইতিহাস 

আন্তর্জাতিক মুদ্রা তহবিল (আইএমএফ) এর ব্যবস্থাপনা পরিচালক ক্রিস্টালিনা জর্জিয়েভা রুশ-ইউক্রেনীয় যুদ্ধের ব্যাপারে সতর্ক করে বলেছিলেন যে, সংঘাতটি ওই অঞ্চলের পাশাপাশি আন্তর্জাতিক অঙ্গনেও ব্যাপক অর্থনৈতিক ঝুঁকির সম্ভাবনা তৈরি করেছে। তিনি আরও বলেন আইএমএফ এই যুদ্ধের প্রভাবে ক্ষতিগ্রস্ত দেশসমূহকে সহায়তা করতে পারবে এবং ইউক্রেনকে সহযোগিতা করার জন্য ২.২ বিলিয়ন ডলারের একটি ঋণ প্রকল্প তৈরি করা হচ্ছে। বিশ্বব্যাংক গ্রুপের প্রেসিডেন্ট ডেভিড মালপাস বলেন, এই সংঘাতের কারণে একটি সুদূরপ্রসারী অর্থনৈতিক ও সামাজিক প্রভাব সৃষ্টি হবে এবং বিশ্বব্যাংক ইউক্রেন ও ওই অঞ্চলের মানুষদের জন্য একটি বড় অর্থনৈতিক ও আর্থিক সহায়তা প্রস্তুত করছেন। 

রাশিয়ার বিরুদ্ধে নজিরবিহীন আন্তর্জাতিক নিষেধাজ্ঞা থাকা সত্ত্বেও, বৈশ্বিক খাদ্যপণ্যের মূল্যের উপর ভয়াবহ প্রভাব বিবেচনায় জ্বালানি, কাঁচামাল ও খাদ্যের খরচ পরিশোধ করার প্রক্রিয়া এই সকল নিষেধাজ্ঞা থেকে মুক্ত ছিল। রাশিয়া এবং ইউক্রেন হল গমের প্রধান উৎপাদক যা বসপোরাসের মাধ্যমে ভূমধ্যসাগরীয় এবং উত্তর আফ্রিকার দেশগুলিতে রপ্তানি করা হয়।   আন্তঃব্যাংক যোগাযোগের মাধ্যম সুইফট হতে কিছু রুশ ব্যাংককে নির্বাসিত করার কারণে রাশিয়ার রপ্তানিতে এর প্রভাব পড়তে পারে বলে আশা করা হচ্ছে।  রাশিয়া মধ্য এশিয়ার সাবেক সোভিয়েত রাষ্ট্রসমূহের জন্য বৃহত্তম ব্যবসায়িক ও অর্থনৈতিক অংশীদার হওয়ায় এবং লক্ষ লক্ষ সিআইএস অভিবাসী শ্রমিকদের একটি অন্যতম গন্তব্য হওয়ায়,  রাশিয়ার বিরুদ্ধে নিষেধাজ্ঞা আরোপের কারণে মধ্য এশিয়ার দেশগুলোও বিশেষভাবে ক্ষতিগ্রস্ত হয়েছে।  

নিষেধাজ্ঞার প্রভাব সামাল দেওয়া রোধ করতে রুশ কেন্দ্রীয় ব্যাংকের ৬৩০ বিলিয়ন ডলারের বৈদেশিক মুদ্রার রিজার্ভ জব্দ করা হয়।    ৫ মে, ইউরোপীয় কাউন্সিলের সভাপতি চার্লস মিশেল বলেছেন, "আমি পুরোপুরি নিশ্চিত যে, ইউক্রেনের পুনর্নির্মাণের জন্য এই সম্পদ শুধু জব্দ করাই নয় বরং বায়েজাপ্ত করা অত্যন্ত গুরুত্বপূর্ণ"।

আরো দেখুন 

 রুশ-ইউক্রেনীয় যুদ্ধের ঐতিহাসিক প্রেক্ষাপট
 ২০২২-এ ইউক্রেনীয় শরণার্থী সংকট

তথ্যসূত্র 

২০২২-এ ইউক্রেনে রাশিয়ার আক্রমণের প্রভাব
২০২২-এ অর্থনীতি
আর্থিক সংকট